4 दिन बाद मंगलवार दोपहर से शुरू हुई; अब तक 1.40 लाख यात्रियों ने दर्शन किए
Amarnath Yatra 2023 Latest News Update  रामबन सेक्शन में पिछले दिनों लैंड स्लाइड होने के बाद नेशनल हाईवे बंद हो गया था। इसकी मरम्मत के बाद मंगलवार को यात्रा दोबारा बहाल हुई
4 दिनों से जम्मू में रुकी अमरनाथ यात्रा मंगलवार दोपहर फिर से शुरू हो गई। कड़ी सुरक्षा के बीच 7,800 से ज्यादा यात्रियों का 10वां जत्था बुधवार सुबह बेस कैंप से रवाना हुआ। इसमें बालटाल और पहलगाम दोनों रूट के यात्री शामिल थे।
रामबन सेक्शन में पिछले दिनों लैंड स्लाइड होने के बाद नेशनल हाईवे बंद हो गया था। इसकी मरम्मत के बाद मंगलवार को यात्रा दोबारा बहाल हुई।अधिकारियों के मुताबिक अब तक कुल 1.37 लाख तीर्थयात्री बाबा अमरनाथ के दर्शन कर चुके हैं।
देखिए अमरनाथ यात्रा की तस्वीरें...
कैलिफोर्निया से अमरनाथ यात्रा करने आए दो विदेशी
कैलिफोर्निया से दो अमेरिकी नागरिक जम्मू-कश्मीर में अमरनाथ यात्रा करने पहुंचे। इनका वीडियो अमरनाथ श्राइन बोर्ड ने शेयर किया। इन नागरिकों का कहना है- "स्वामी विवेकानन्द अमरनाथ आए, उन्हें बहुत अद्भुत अनुभव हुआ था। मैं इस कहानी को 40 साल से जानता हूं। यहां आना असंभव लग रहा था। ये किसी सपने की तरह था। लेकिन भोलेनाथ की कृपा से सब कुछ हो गया एक साथ और हम यहां हैं। हम बता नहीं सकते कि हमें कैसा महसूस हो रहा है।"
रक्षाबंधन तक चलेगी अमरनाथ यात्रा 
दक्षिण कश्मीर हिमालय में 3,888 मीटर ऊंचे गुफा मंदिर की 62 दिन चलने वाली तीर्थयात्रा 1 जुलाई को अनंतनाग के पहलगाम और गांदरबल के बालटाल से शुरू हुई है। यात्रा 31 अगस्त यानी रक्षाबंधन तक चलेगी। इसका समापन छड़ी मुबारक के साथ होगा।